CELEX: 62000TJ0151
Le Laboratoire du Bain κατά Συμβουλίου της Ευρωπαϊκής Ενώσεως και Επιτροπή των Ευρωπαϊκών. Εξωσυμβατική ευθύνη της Κοινότητας
Ασυμβίβαστο του κοινοτικού καθεστώτος εισαγωγής μπανανών με τους κανόνες του Παγκόσμιου Οργανισμού Εμπορίου (ΠΟΕ)
Αντίποινα από τις Ηνωμένες Πολιτείες Αμερικής υπό τη μορφή πρόσθετου δασμού που επιβάλλεται επί των προερχομένων από την Κοινότητα εισαγωγών κατόπιν αδείας του ΠΟΕ
Απόφαση του οργάνου διευθετήσεως διαφορών του ΠΟΕ
Έννομα αποτελέσματα
Ευθύνη της Κοινότητας σε περίπτωση που δεν υφίσταται παράνομη συμπεριφορά των οργάνων της
Αιτιώδης σύνδεσμος
Ασυνήθης και ειδική ζημία

Αγωγή με αίτημα την αποκατάσταση της ζημίας από την επιβολή πρόσθετου δασμού από τις Ηνωμένες Πολιτείες της Αμερικής επί των
εισαγωγών αναβραζόντων προϊόντων λουτρού της ενάγουσας, η οποία επετράπη από το όργανο διευθετήσεως διαφορών του Παγκόσμιου
Οργανισμού Εμπορίου (ΠΟΕ), κατόπιν της διαπιστώσεως του ασυμβιβάστου του κοινοτικού καθεστώτος εισαγωγής μπανανών με τις συμφωνίες
και τα μνημόνια που έχουν προσαρτηθεί στη Συμφωνία περί ιδρύσεως του ΠΟΕ.
Διατακτικό
Το Πρωτοδικείο αποφασίζει:

Απορρίπτει την αγωγή.

Υποχρεώνει την ενάγουσα να φέρει τα δικαστικά της έξοδα, καθώς και τα έξοδα στα οποία υποβλήθηκαν το Συμβούλιο και η Επιτροπή.

Το Βασίλειο της Ισπανίας φέρει τα δικαστικά έξοδά του.